****

**Výzva na predloženie ponuky**(ďalej len „Výzva“)

zákazka v rámci zriadeného DNS Stavebné, remeselné stavebné , vodoinštalačné, kanalizačné, kúrenárske, elektroinštalačné a elektromontážne práce.

Odkaz na DNS: <https://josephine.proebiz.com/sk/tender/36815/summary>

1. **Identifikácia verejného obstarávateľa /obstarávateľa**

Názov: Marianum – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing. Milan Hamala

E-mail: milan.hamala@marianum.sk

(vo@marianum.sk )

Telefón: +421 905 212 445

1. **Všeobecná špecifikácia predmetu zákazky**

Názov zákazky : „Vytvorenie kópie Náhrobníka cestovateľa Karla Jettinga“

Odkaz na zákazku: <https://josephine.proebiz.com/sk/tender/56009/summary>

**CPV:**

Hlavný slovník:

45454100-5 – Reštaurovanie

Dodatočný kód CPV:

45454000-4 - Obnovovacie práce

45453100-8 - Renovačné práce

90512000-9 - Služby na prepravu odpadu

90513000-6 - Služby na spracovanie a likvidáciu nie nebezpečného odpadu

60000000-8 - Dopravné služby (bez prepravy odpadu)

**Druh:** služba

**Elektronická aukcia:** Nie

**Opis predmetu zákazky :**

Predmetom zákazky je kompletná obnova náhrobníka Karla Jettinga, Ondrejský cintorín Bratislava (evidovaný v ÚZPF č. 279/16), ktorý sa nachádza na pozemku v správe organizácie MARIANUM.

Zákazka zahŕňa odstránenie súčasnej poškodenej kópie a vytvorenie novej kópie pomníka, podľa zachovaného originálu, s domodelovaním chýbajúcich častí. Originálne časti pomníka sú uložené v depozite Múzea mesta Bratislava. Nová kópia pomníka bude zhotovená z umelého kameňa (kompozitný materiál minerálny, na báze cementu).

Bližšia špecifikácia plnenia:

* vypracovanie návrhu obnovy pomníka – návrh na reštaurovanie (v písomnej podobe) so špecifikáciou navrhovaného postupu, ktorý bude predložený na KPÚ Bratislava spolu so žiadosťou o obnovu. Súčasťou reštaurátorskej dokumentácie bude výtvarný návrh rekonštrukčných kópií s domodelovanými chýbajúcimi časťami.
* spolupráca s Múzeom mesta Bratislava – správcom depozitu s uloženým originálom pomníka
* konzultácie a spolupráca s KPÚ Bratislava – kontrolné dni
* odstránenenie poškodenej kópie pomníka
* osadenie novej kópie pomníka
* vypracovanie záverečnej dokumentácie vykonaných reštaurátorských prác obnovy NKP (textová, grafická, fotografická podoba)

Dodanie v termínoch: v zmysle spracovaného časového harmonogramu vypracovaného v spolupráci s úspešným uchádzačom

**Preberanie a overovanie poskytovaných služieb, zodpovednosť za vady a zodpovednosť za škodu:**

K zásadným etapám reštaurovania bude zodpovedný reštaurátor zvolávať kontrolné dni za účasti zástupcov správcu a KPÚ Bratislava. Účelom bude prezentácia dosiaľ realizovaných prác a ďalšieho zamýšľaného postupu reštaurovania. KPÚ BA samostatne odsúhlasí domodeláciu v priebehu vyhotovovania rekonštrukčnej kópie pomníka.

Ťažiskové legislatívne, právne rámce

* Pamiatkový zákon a Vyhláška MK SR č. 253/2010 v znení vyhlášky č. 231/2014 Z.z.
* Zákon č. 200/1994 Z.z. o komore reštaurátorov a o výkone reštaurátorskej činnosti
* Všeobecne záväzného nariadenia hlavného mesta Slovenskej republiky Bratislavy č. 17/2012 z 13. decembra 2012
* Prevádzkový poriadok pohrebísk na území hlavného mesta Slovenskej republiky Bratislavy

 **Termín dodania:** najneskôr do 30.4. 2025

1. **Predpokladaná hodnota zákazky**

 **25 000,00 EUR bez DPH** ( vrátanie nákladov a dopravy do Bratislavy)

1. **Rozdelenie zákazky na časti – nie**
2. **Miesto a čas plnenia predmetu zákazky:**

 **Miesto: ul. 29. Augusta, Bratislava (Ondrejský cintorín), Národná kultúrna pamiatka**

 **Čas: do 30.4.2025**

1. **Obhliadka:**

 Obhliadka nie je povinná. V prípade záujmu je možná v mieste plnenia zákazky po telefonickom dohovore v čase **08:00-14:00 hod. v dňoch 4. 3. a 6.3. 03.2024,** alebo podľa telefonickej dohody s kontaktnou osobou.

Kontaktná osoba: Mgr. Ing. arch. Soňa Ščepánová,

+421 911 306 064, sona.scepanova@marianum.sk

1. **Typ zmluvného vzťahu:** Objednávka s VOP
2. **Hlavné podmienky financovania :**

Predmet zákazky bude financovaný z vlastných zdrojov, platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Reštaurátorské práce môže vykonávať len fyzická osoba, ktorá má odbornú spôsobilosť podľa § 5 ods. 2 písm. a) zákona č. 200/1994 Z.z. o komore reštaurátorov a o výkone reštaurátorskej činnosti jej členov s príslušnou špecializáciou na reštaurovanie kamenných architektonických článkov a/alebo kamenných sôch, aj reštaurátorov s príslušnou špecializáciou na reštaurovanie kamenných architektonických článkov a/alebo kamenných sôch, ktorí práce budú vykonávať pod dozorom reštaurátora, ktorý spĺňa požiadavky predchádzajúceho odstavca tohoto bodu.

1. **Komunikácia a vysvetľovania:**

 Komunikácia medzi verejným obstarávateľom a záujemcami/uchádzačmi sa uskutočňuje v

 štátnom (slovenskom) jazyku výhradne prostredníctvom IS JOSEPHINE prevádzkovaného na

 elektronickej adrese: https://josephine.proebiz.com/sk/. Tento spôsob komunikácie sa týka

 akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Každý hospodársky subjekt/záujemca má možnosť registrovať sa do systému JOSEPHINE.

1. **Predkladanie ponúk:**

**Lehota: 10.3.2025 do 10:00 hod.**

**Spôsob:** prostredníctvom systému JOSEPHINE na adrese:

 <https://josephine.proebiz.com/sk/tender/56009/summary>

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Ponuka uchádzača predložená po uplynutí lehoty na predkladanie ponúk nebude zaradená do vyhodnocovania.

Len tým dodávateľom, ktorí boli zaregistrovaní v DNS je možné zasielať výzvu na predloženie ponuky a teda majú právo na predloženie ponuky. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky

1. **Obsah ponuky :**

Ponuka musí obsahovať riadne vyplnené a podpísané:

1. Návrh na plnenie kritéria pre časť/ časti predmetu zákazky (podľa prílohy č.1)
2. Doklady preukazujúce odbornú spôsobilosť

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena v EUR bez DPH.

Celková cena za predmet zákazky musí obsahovať všetky náklady súvisiace s predmetom zákazky.

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. SW Josephine zostaví poradie ponúk uchádzačov na základe vyhodnotenia návrhov na plnenie kritéria. Následne sa vyhodnotí ponuka uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí sa následne splnenie požiadaviek na predmet zákazky u ďalšieho uchádzača tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky.
3. Verejný obstarávateľ po vyhodnotení ponúk a po odoslaní všetkých oznámení o vylúčení uchádzača bezodkladne písomne oznámi všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile, a to v súlade s § 55 ZVO.
4. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný
5. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |

**Prílohy:**

Príloha č. 1 - Cenová ponuka

Príloha č. 2 - Vzor objednávky